Ur yeẓri ḥedd wi d-isnulfan timucuha. Qqaren kan fell-asen d iḍrisen war imawlan acku, di tmawit, ur iban ara anwa i ixedmen timucuha. Ẓran anwa i tent-iḥekkun ;sumata di teqbaylit d tilawin. Meɛna, yal mi ara d-ḥkun timucuha, ittili umaynut deg yiḍrisen-nsent axaṭer yal yiwen, yal yiwet amek i tent-uḥekku d wamek i asent-ittakk ṛṛuḥ. deg wayen yerzan aḍris, nezmer ad d-nini d yiwen-is, dacu kan aɣanib am i tḥekkun ittemxallaf seg yiwen (yiwet) ɣer wayeḍ (tayeḍ). Di tmawit, deg useḍru n tmucuha i ittili uɣanib n tmacahut.